burgasdotpro/wikipedia huggingface dataset:
NGC 6490

NGC 6490 je galaxia v súhvezdí Herkules, ktorú objavil nemecký astronóm Albert Marth 11. mája 1864.
Jej zdanlivá hviezdna veľkosť je 13,9.
NGC 6491

NGC 6491 je galaxia v súhvezdí Drak, ktorú objavil americký astronóm Lewis A. Swift 13. júna 1885.
Jej zdanlivá hviezdna veľkosť je 13,8.
NGC 6492

NGC 6492 je galaxia v súhvezdí Páv, ktorú objavil anglický astronóm John Herschel 22. júla 1835.
Jej zdanlivá hviezdna veľkosť je 11,8.
NGC 6493

NGC 6493 je galaxia v súhvezdí Drak, ktorú objavil americký astronóm Lewis A. Swift 5. júna 1885.
Jej zdanlivá hviezdna veľkosť je 14,5.
NGC 6495

NGC 6495 je galaxia v súhvezdí Herkules, ktorú objavil nemecký astronóm Albert Marth 11. mája 1864.
Jej zdanlivá hviezdna veľkosť je 12,6.
NGC 6496

NGC 6496 je guľová hviezdokopa v súhvezdí Škorpión, ktorú objavil austrálsky astronóm James Dunlop 28. júna 1826.
Jej zdanlivá hviezdna veľkosť je 8,6.
NGC 6497

NGC 6497 je galaxia v súhvezdí Drak, ktorú objavil americký astronóm Lewis A. Swift 16. septembra 1885.
Jej zdanlivá hviezdna veľkosť je 13,4.
NGC 6498

NGC 6498 je galaxia v súhvezdí Drak, ktorú objavil americký astronóm Lewis A. Swift 26. septembra 1885.
Jej zdanlivá hviezdna veľkosť je 13,4.
NGC 6499

NGC 6499 je dvojhviezda v súhvezdí Herkules, ktorú objavil nemecký astronóm Albert Marth 11. mája 1864.
NGC 6500

NGC 6500 je galaxia v súhvezdí Herkules, ktorú objavil britsko-nemecký astronóm William Herschel 29. júna 1799.
Jej zdanlivá hviezdna veľkosť je 12,2.
Don DeLillo

Don DeLillo (* 20. november 1936, Bronx, New York) je americký spisovateľ. Vo svojich románoch nezameniteľným štýlom podrobne zachytáva rôzne, mnohokrát kontrastné pohľady na život v modernej dobe. 
Americká kritika ho radí k literárnym osobnostiam ako Philip Roth , Thomas Pynchon alebo Cormack McCarthy.
Narodil sa v roku 1936 v rodine talianskych emigrantov a vyrastal v newyorskom Bronxe, v komunite talianskych emigrantov. Po vyštudovaní katolíckej univerzity, pracoval v známej reklamnej agentúre Ogilvy &amp; Mathers. 
S písaním začal v šesťdesiatych rokoch, v roku 1966 začal písať svoj prvý román "Americana", ktorý dokončil v roku 1971. Aj keď jeho romány neboli bestsellery, intelektuálne kruhy a kritika ho oceňovala a uznávala. 
DeLillo na rozdiel od iných známych amerických spisovateľov nikdy neprednášal na žiadnej akademickej konferencii, ani na univerzitách a neprezentoval sa osobne na knižných veľtrhoch. Vyhýba sa publicite, venuje sa výlučne len písaniu a s jeho menom nie sú spojené škandály.
Ampérhodina

Ampérhodina (skr. Ah) je jednotka elektrického náboja.
Používa sa najmä na vyjadrenie kapacity galvanického článku a akumulátora (resp. batérií z nich). Článok má kapacitu jednej ampérhodiny, ak je schopný pri svojom nominálnom napätí dodať teoreticky do záťaže prúd 1 A po dobu 1 hodiny.
Formálne platí: 1Ah = 3 600 C.
V praxi sa používa aj odvodená jednotka miliampérhodina (mAh), 1 mAh = 1×10−3 Ah.
Všetky básne

Všetky básne je súhrn Quasimodových básní. Skladá sa zo zbierok Acque e terre, Oboe sommerso, Erato e Apollion, Nuove poesie. 
V pôvodnom vydaní boli texty v opačnom poradí – od sekcie posledne napísaných (Nuove poesie), po staré (Acque e terre). Tieto zbierky zahŕňajú dôležité etapy autorovho života, zanechajúc v ňom znamenia. Vo svojom literárnom diele prejavil svoj hĺbavý a hlboko ľudský charakter. Spontánne sa obrátil na hermetizmus, pre jeho prirodzenú potrebu konkrétnosti a pretože v novej poézii videl podporu proti romantizmu, sentimentalizmu, autobiografii, a niečo užitočné pre dosiahnutie jednej z najdôležitejších vízií. Jeho hermetizmus sa v každom prípade javí originálne, hoci je poznačený typickou clonou smútku. Veľa uvažuje o samote a snaží sa priblížiť všetkým ľuďom v snahe pomôcť im v obnove antických hodnôt. Okrem toho je uňho značná vôľa konať niečo pre zmenu reality a pre uskutočňovanie lepšieho sveta. 
Ja som si prečítala básne zo zbierky "Ed e subito sera" v origináli. Netreba ani čítať slovenský preklad, aby čitateľ približne zistil, nad čím rozmýšľa a čo tým chce asi povedať. Ak chce čitateľ nájsť ich pravý zmysel, niekedy treba aj dlhšie rozjímať.
Myslím, že pri tvorbe ho určitým spôsobom ovplyvnilo priateľstvo s Montalem, čo vidno jednak na štýle a tiež v tematickom okruhu. Až na niektoré básne to určite nie je oddychová poézia. Ale na druhej strane nie je to až také náročné ako poézia Montaleho. 
Rozbor básní.
Convalescenza.
Toto je príklad smutno-veselej básne. Smutnej preto, lebo začína ťažkými myšlienkami o blúdení, neistote a hľadaní seba samého. Ku koncu autor akoby sa zmieril s osudom a našiel pokoj v duši (teda to zotavenie) a vysvetľuje príčinu potreby uzdravenia sa z detstva, ktoré ako vieme, nebolo priveľmi ideálne a šťastné. Možno tu cítiť malý náznak pokoja a lepšieho pocitu z toho, že sa autor podelil o svoje trápenie, ktoré ho ťažilo.
Tu chiami una vita.
6 veršov, ktoré hovoria o živote – čo to vlastne je a čím je. Veľmi precítené, mala som pocit, akoby žialil za zomrelou manželkou. Opäť spomína smútok, námahu a trápenie, lebo tým život je. No na konci odhodlanie a záblesk nádeje.
Dolore di cose che ignoro.
Smutná báseň, autor vraví o veciach. ktoré neberie na vedomie, no pritom ho to utláča a bolí. Kvári ho myšlienka smrti.
Neapol

Neapol (, , ) je prístavné mesto v južnom Taliansku na pobreží Tyrrhenského mora, hlavné mesto regiónu Kampánia, hlavné hospodárske centrum juhu Talianska.
Leží pri Neapolskom zálive, medzi Vezuvom a Flegrejskými poľami. V meste je významný prístav, univerzita, medzinárodné letisko. Je to centrum turizmu (Vezuv, Capri). V roku 1995 bolo historické centrum mesta zapísané do zoznamu Svetového dedičstva UNESCO.
Dejiny.
Mesto založené Grékmi ako kolónia, od roku 326 pred Kr. to bola rímska kolónia. V 5. stor. po Kr. ho dobyli Ostrogóti. Od 436/553 súčasť Byzantskej ríše. Od 7. storočia centrum "de facto" nezávislého Neapolského vojvodstva, od 10. storočia centrum arcidiecézy. Od 1140 vláda Normanov (zánik Neapolska), od 1194 Hohenstaufovci. Univerzitu založili 1224. Od 1266 vláda Anjouovcov, 1282 vytvorenie Neapolského kráľovstva. Od 1422 vláda aragonskej dynastie (Španieli). 1504 – 1714 španielske vicekráľovstvo, potom nadvláda španielskych Bourbonovcov. Za napoleonských vojen pod francúzskou dominanciou. Od 1816 súčasťou Kráľovstva oboch Sicílií, od 1861 súčasť zjednoteného Talianska.
Aragac

Aragac je 4 095 m vysoká, v súčasnosti nečinná sopka, nachádzajúca sa na území Arménska (40 km severozápadne od hlavného mesta Jerevan) v pohorí Arménska vysočina. Zároveň je to najvyšší vrch Arménska. Je obľúbeným miestom turistov (najmä v letných mesiacoch) a skialpinistov. Na úpätí vrchu sa nachádza observatórium Arménskej akadémie vied.
Je tvorená andezitovými a dacitovými horninami pochádzajúcimi z erupcií z hlavného, prípadne bočných kráterov v neskorom pleistocéne (okolo roku 3000 pred Kr.).
Umbria

Umbria (po taliansky "(Regione) Umbria") je vnútrozemský administratívny región v strednom Taliansku, susediaci s Toskánskom na západe, Marky na východe a Laziom na juhu.
Región má rozlohu , 830-tisíc obyvateľov a delí sa na 2 provincie: Perugia a Terni.
Hlavným mestom je Perugia, známa svojim historickým centrom.
Vajki Lerrnašchta

Vajki Lerrnašchta (-oficiálny arménsky názov; po azerbajdžansky Dərələyəz silsiləsi; iné názvy: Dar-Alaghes, Daly-Tapa, Daralagez, Daralages, Hajoc Dzori Ler(r)našchta, Vajoc Dzori Lerrnašchta, Daralagezský chrbát) je zoskupenie šiestich vyhasnutých pyroklastických sopečných kužeľov na západnej strane Vardeniského vulkanického pásma pohoria Kaukaz v Arménsku. Z kužeľov sú najvýznamnejšie "Smbatassar" (2 700 m) a "Vaijoc-sar" (2 500 m).
Masív je tvorený andezitovými horninami. Posledná datovaná erupcia bola v roku 2000 pred Kr. (± 1 000 rokov).
Porak

Porak alebo Bamni je vyhasnutá sopka (posledná erupcia v roku 778 pred Kr. ± 5 rokov) ležiaca na hraniciach Arménska a Azerbajdžanu v pohorí Kaukaz približne 20 km juhovýchodne od jazera Sevan. Úbočia vulkánu sú posiate parazitickými krátermi, z nich vytekajúce lávové prúdy dosiahli vzdialenosť až 21 km.
Geghama lerrnašchta

Geghama lerrnašchta (; iný prepis: Gegama ler(r)našchta; iné názvy: Geg(h)am, Gegamský chrbát, Agmagan-Karadag, Agmagan, Achmangan, Akmangan, Asmagan) je pohorie v strednom Arménsku, medzi hlavným mestom Jerevan a jazerom Sevan. Pozostáva z desiatok troskových kužeľov a lávových prúdov, zaberajúc plochu približne západne od jazera Sevan.
Počiatočné explozívne erupcie vystriedali extrúzie ryolitových láv, posledná aktivita (približne v roku 1900 pred Kr.) vyprodukovala sériu bazaltových a bazaltovo-andezitových pyroklastických kužeľov a lávových prúdov.
Let It Be (album The Beatles)

Let It Be je dvanástym a zároveň aj posledným štúdiovým albumom skupiny The Beatles. Album vydalo vydavateľstvo Apple Records 8. mája, 1970.
Väčšina skladieb albumu bolo nahratých v januári, 1969, t. j. pred nahrávaním a vydaním predchádzajúceho albumu "Abbey Road".
Pôvodne chceli The Beatles nahrať album "Get Back" a z nahrávania spraviť filmový dokument. Celý projekt však skončil niekoľkými desiatkami hodín nepostrihaného filmu a hudby, o ktoré sa nikto nezaujímal. Aj to je dôvod, prečo bol album "Let It Be" vydaný ako posledný album kapely až po "Abbey Road", hoci nebol nahratý ako posledný.
V roku 2003 bol tento album časopisom "Rolling Stone" zaradený na 86. miesto zoznamu najlepších albumov všetkých čias.
Autorstvo.
Poznámka:
Let It Be

Let It Be môže byť:
3G

3G (alebo 3-G) je skratka pre tretiu generáciu mobilných technológií. Často sa týmto výrazom nesprávne nazýva technológia UMTS. Služby spojené s touto generáciou predstavujú schopnosť prenášať hlas (telefónny hovor) i dáta (sťahované dáta, e-maily, správy). 
Mobilné technológie 3G pracujú v pásme 2,1 GHz a umožňujú využívanie väčšieho počtu služieb, ako je napr. rýchly prenos dát (internet) pomocou nadstavby siete 3G (HSDPA - z angl. High Speed Download PACKET Access, ktorého teoretické maximum je 14,4 Mbit/s (1.8 MB/s).
Nástup 3G (ako „vlajková“ aplikácia tejto generácie sú označované videohovory) bol oneskorený v dôsledku očakávania vysokých ziskov z jej nasadenia a následných vysokých súm, ktoré boli ochotní telekomunikační operátori za licencie pre tieto služby zaplatiť. Tieto poplatky ich finančne veľmi zaťažili a oneskorili samotný nástup technológií 3G najmä v Európe. Výnimku tvorilo Japonsko a Južná Kórea, ktoré pred predajom drahých licencií dali prednosť rýchlemu vývoju IT infraštruktúry.
Prvou krajinou, ktorá zaviedla 3G, bolo Japonsko. V roku 2005 používalo mobily tretej generácie v tejto krajine 40 % používateľov a v roku 2006 sa očakával nástup nasledujúcej generácie 3,5 G s prenosovou rýchlosťou 3 Mbit/s. Ukázalo sa však, že hlavnou využívanou službou nie sú videohovory, ale sťahovanie hudby, ktoré poskytujú špecializované firmy ako sú KDDI, EZchakuuta a Chaku Uta Full services. 
Mobilné siete tretej generácie nie sú sieťami podľa štandardu IEEE 802.11, ale sú určené pre osobné zariadenia ako PDA a mobilné telefóny.
Na Slovensku spustili mobilní operátori komerčnú prevádzku sietí 3G začiatkom roka 2006: Orange 17. marca 2006, T-Mobile 25. januára 2006 a O2 18. júla 2011.
Poloniny

Poloniny sú krajinná oblasť subprovincie Vonkajších Východných Karpát v Poľsku, na Ukrajine a okrajovo aj na Slovensku.
Jediný celok Polonín na území Slovenska sú Bukovské vrchy. Nachádzajú sa na východnom Slovensku na hraniciach s Poľskom a Ukrajinou a je v nich vyhlásený národný park (pozri: NP Poloniny).
Strážov (vrch)

Strážov () je najvyšší vrch Strážovských vrchov. Leží približne východne od Ilavy. 
Poloha.
Nachádza sa v centrálnej časti pohoria, v geomorfologickom podcelku Zliechovská hornatina a jej časti Strážov. Vrchol leží na hranici Žilinského a Trenčianskeho kraja, na rozhraní okresov Žilina a Ilava a zasahuje na katastrálne územia obcí Čičmany a Zliechov. Severná časť vrchu zasahuje na územie obce Pružina v okrese Považská Bystrica. Celý masív leží v CHKO Strážovské vrchy a v národnej prírodnej rezervácii Strážov.
Opis.
Dominantný vrch leží v najvyššej časti pohoria. Severovýchodným smerom vedie horský chrbát, v ktorom sa nachádza vysoký Čierny vrch, severne leží Sokolie s výškou Vrcholové časti Strážova sú bralnaté a umožňujú tak kruhový výhľad. Západnú časť odvodňujú prítoky Podhradského potoka, smerujúceho do Váhu, východné svahy v lokalite "Zákľuka" sú pramennou oblasťou Rajčanky a severnú časť odvodňuje Strážovský potok, ktorý ústi do riečky Pružinka. Z južného úpätia prúdi voda potokom Jasenina do rieky Nitra.
Geológia.
Strážov je tvorený rozsiahlymi príkrovovými telesami hronika ležiacimi na fatriku. Oblasť je tvorená hrubými vrstvami druhohorných vápencov a dolomitov. V oblasti Strážova bol dávnejšie vyčlenený samostatný strážovský príkrov. Nové výskumy naznačujú že vrchol Strážova je súčasťou príkrovu Ostrej Malenice.
Výhľady.
Vďaka nadmorskej výške a polohe umožňuje Strážov zaujímavé a ďaleké výhľady. Bralnatá vrcholová časť ponúka kruhovú panorámu na okolité vrchy a susedné pohoria. Pri vhodných podmienkach je možné zhliadnuť Malú Fatru, pohorie Vtáčnik či Považský Inovec, ojedinele však i Kysucké Beskydy, Babiu horu či Ostredok.
Symbian

Symbian je otvorený operačný systém pre smartphony, do ktorého môže užívateľ doinštalovávať aplikácie.
Existuje niekoľko sérií podľa typu prístroja, v ktorom je inštalovaný. Symbian sa dnes používa predovšetkým na inteligentných telefónoch (smartphone - "múdry telefón") značky Nokia. Kedysi sa používal aj vo vreckových počítačoch Psion (je nasledovníkom systému EPOC). Za používanie Symbianu v mobilných zariadeniach musia spoločnosti odvádzať paušálny poplatok za každý predaný kus. V prvom štvrťroku 2006 si Symbian upevnil vedúcu pozíciu, keď bolo zo všetkých smartphonov predaných vo svete 66,5 % zariadení práve s OS Symbian.
Dnes OS Symbian už nie je dodávaný so žiadnym telefónom. Spoločnosť Nokia uzavrela zmluvu s Microsoftom a prešla na Microsoft Windows Phone OS. Zatiaľ sľubujú podporu do roku 2016, pričom posledný update OS Symbian bol v roku 2012 (Symbian Belle - Feature Pack 2).
Spoločnosť Symbian vznikla v roku 1998 a vlastnia ju spoločnosti Ericsson (15,6 %), Nokia (47,9 %), Panasonic (10,5 %), Samsung (4,5 %), Siemens (8,4 %) a Sony Ericsson (13,1 %).
Hodváb (rozlišovacia stránka)

Hodváb môže byť:
Hodváb

Hodváb je prírodné proteínové vlákno, ktoré môže byť tkané do textílií.
Zoznam geografických článkov/Ś

Tento index bol automaticky vygenerovaný podľa tejto . Obsahuje 17 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
śc.
Ścinawa
śl.
Ślesin
śm.
Śmigiel
śr.
Śrem · Środa Śląska · Środa Wielkopolska
św.
Świątniki Górne · Świdnica · Świdnik · Świdwin · Świebodzice · Świebodzin · Świecie · Świeradów-Zdrój · Świerzawa · Święta Katarzyna · Świnoujście
Kresťan

Slovo kresťan je odvodené od slova Kristus (gr. "christianos" - „kristovec“). 
Podľa kresťanskej teológie zakotvenej v Biblii je kresťanom každý človek, ktorý vyznal svoje hriechy, v srdci uveril v Ježiša Krista a prijal Ho osobne za svojho Spasiteľa a Pána . ("Ale tým, čo Ho prijali, dal moc stať sa deťmi Božími, tým, čo veria v Jeho meno:" Biblia, Jánovo evanjelium 1,12. ) Websterov slovník definuje kresťana ako „osobu vyznávajúcu vieru v učení Ježiša Krista.” Prvýkrát boli Kristovi učeníci nazvaní kresťanmi v gréckej Antiochii v prvom storočí n.l. (Biblia, Skutky apoštolov 11,26. ) 
Kresťan skrze vieru v Krista milosťou získava spasenie (rozumej zachránenie od večného oddelenia od Boha) ako Boží dar, ktorý si nemôže zaslúžiť žiadnymi skutkami ani morálnym životom. ("Lebo milosťou ste spasení skrze vieru. A to nie sami zo seba; je to dar Boží; nie zo skutkov, aby sa nikto nechválil: Biblia, Efezským 2,8-9." ")" J. M. Boice túto pravdu zhrnul následovne: "Sme ospravedlnení milosťou na základe Kristovej obety." 
Svätou knihou kresťanov je Biblia, živé Božie Slovo, skrze ktoré môžu ľudia spoznávať Boha, Jeho charakter, sami seba a Boží zámer s nimi. 
Citát: 
Lebo tak Boh miloval svet, že svojho jednorodeného Syna dal, aby nezahynul, ale večný život mal každý, kto verí v Neho. Lebo neposlal Boh Syna na svet, aby odsúdil svet, ale aby ho spasil. Biblia, Jánovo evanjelium 3,16-17
Tabula rasa

Tabula rasa môže byť:
Tabula rasa znamená pôvodne: oškrabaná a uhladená vosková písacia tabuľka, akú používali starí Rimania. Výraz sa používa ako metafora, s významom "nepopísaný list". Znamená to médium, na ktoré sa dá písať, ale zatiaľ na ňom nič nie je napísané.
Tartessos

Tartessos (alebo Tartessus) bola polomýtická ríša (podľa niektorých názorov mesto) v staroveku, ktorá ležala na južnom Pyrenejskom polostrove, asi pri ústí rieky Guadalquivir (diskutuje sa však viacero možností a žiaden z názorov nemá výrazne presvedčivejšie argumenty). V staroveku bola pokladaná za najbohatšiu ríšu na Zemi. Je opisovaná ako centrum baníctva (striebra), chovu dobytka a poľnohospodárstva. Tartessos čulo obchodoval s Grékmi.
Úpadok Tartessu je spojovaný s úpadkom starovekého Grécka po bitke pri Alalii (535 pred Kr.) a jeho zničenie sa pripisuje Kartágu (okolo roku 500 pred Kr.).
Najstaršia písomná zmienka o jeho existencii pochádza zo 6. storočia pred Kr. a pripisuje sa gréckemu básnikovi Stésichorovi, najúplnejšia je z 1. storočia pred Kr. a pochádza od gréckeho zemepisca Strabóna (opis textu od Poseidóniosa).
V Biblii sa často cituje Taršíš. Biblický Taršíš bol niektorými autormi stotožňovaný s Tartessom; nemá to však iný podklad ako podobnosť koreňov oboch názvov.
6717 Antal

(6717) Antal je planétka, ktorú objavili Freimut Börngen a Lutz D. Schmadel večer 10. októbra 1990 na nemeckom observatóriu Tautenburg (Karl Schwarzschild Observatory). Je pomenovaná po slovenskom astronómovi Milanovi Antalovi.
Objav a pomenovanie.
Planétka sa v čase objavu nachádzala vo východnej časti súhvezdia Ryby ("Pisces"), iba 34' severozápadne od hviezdy formula_1 Psc (+3,6 mag), mala zdanlivú fotografickú jasnosť +17,5 mag a bola 270. planétkou objavenou v prvej polovici októbra 1990. Svedčí o tom aj jej predbežné označenie
1990 TU10, ktoré dostala krátko po objave. V objavovej opozícii bola planétka na observatóriu Tautenburg pozorovaná aj v ďalších 4 nociach a celkovo bolo zmeraných 6 pozícií, neskôr zaslaných do MPC. Naposledy bola planétka pozorovaná večer 14. októbra 1990. Očíslovanie planétky bolo zverejnené v cirkulári MPC č. 26156 vydanom dňa 7. decembra 1995.
Planétka je pomenovaná po slovenskom astronómovi Milanovi Antalovi (1935 – 1999), známom pozorovateľovi planétok a komét. Po dobu 38 rokov bol pracovníkom observatória na Skalnatom Plese a v Hurbanove. V roku 1973 pozoroval dva výbuchy kométy 41P/Tuttle-Giacobini-Kresák. Meno planétky sa stalo oficiálnym po zverejnení v cirkulári MPC č. 26767 vydanom dňa 5. marca 1996 Medzinárodnou astronomickou úniou.
Dráha.
Planétka obieha okolo Slnka v strednej vzdialenosti 420 mil. km po stredne excentrickej dráhe s dobou obehu 4,70 roku (1716 dní). K Zemi sa približuje na minimálnu vzdialenosť 169 mil. kilometrov a jej veľkosť je odhadovaná na 10 km.
Larry Page

Lawrence E. „Larry“ Page (* 26. marec 1973, Lansing, Michigan, USA) je americký počítačový vedec a internetový podnikateľ, spolu so Sergeyom Brinom tvorca internetového vyhľadávača Google.
Je jeden z najbohatších ľudí na svete s 126,4 miliardami dolárov. Je po ňom pomenovaný PageRank.
Život.
Narodil sa v roku 1973 v Lansing v štáte Michigan. V 2 až 7 rokov navštevoval Okemos Montessori School v Okemose v štáte Michigan. Neskôr študoval na East Lansing High School, ktorú ukončil v roku 1991.
Bakalársky titul s vyznamenaním v odbore počítačového inžinierstva získal na University of Michigan a titul Master of Science v odbore informatika na Stanfordovej univerzite.
Následne si začal na Stanfordovej univerzite robiť doktorát z informatiky. Keď hľadal Page tému dizertačnej práce zvažoval skúmanie matematických vlastností World Wide Webu, pričom chápal jeho štruktúru odkazov ako obrovský graf. Page sa zameral na problém zisťovania, ktoré webové stránky odkazujú na tú ktorú stránku, pričom počet a charakter takýchto spätných odkazov považoval za cennú informáciu charakterizujúcu danú stránku. Pri svojom výskume sa spojil s ďalším doktorandom zo Stanfordu Sergeyom Brinom. Dvojica spolu napísala prácu s názvom "The Anatomy of a Large-Scale Hypertextual Web Search Engine" („Anatómia veľkého hypertextového webového vyhľadávača“), z ktorej sa stal jeden z najsťahovanejších vedeckých dokumentov v histórii internetu v tom čase.
KT Tunstall

Kate Victoria „KT“ Tunstall (* 23. jún 1975, Edinburgh) je škótska speváčka a autorka piesní.
Jej prezývka „KT“ pochádza z jej mena, „Katie“. Počas štúdií na univerzite hrávala na akustickej gitare v študentskom bare pod menom „Katie“. Jej štýl by sa dal charakterizovať ako niečo medzi popom a rockom.
Narodila sa v škótskom Edinburghu, jej otec je fyzik a matka je učiteľka. Má staršieho brata menom Jo a mladšieho brata menom Daniel.
Rys španielsky

Rys španielsky alebo rys leopardovitý ("Lynx pardinus" alebo "Felis pardina") mäsožravec z čeľade mačkovité.
Je to vzácny, zákonom chránený rys menší ako polovica rysa ostrovida. Žije v odľahlých mokradiach a vrchovinách južného Španielska v húštinách a na otvorených priestoroch. Loví najmä králiky, mláďatá jeleňovitých a kačice.
Plynová turbína

Plynová turbína je tepelný stroj, ktorý premieňa tepelnú energiu plynov na mechanickú prácu. Pracovnou látkou sú ohriate plyny alebo spaliny vznikajúce v iných strojoch, privedené do plynovej turbíny. Plyny pri prechode turbínou odovzdávajú jej lopatkám svoju kinetickú energiu.
Rozdelenie plynových turbín.
Podľa spôsobu prívodu pracovných plynov sa turbíny rozdeľujú na:
Konštrukčné riešenia.
Podľa smeru prúdenia plynov v turbíne sa turbíny rozlišujú na:
Pri spojení viacerých turbín za sebou hovoríme o viacstupňových turbínach, pričom jedno obežné koleso tvorí jeden stupeň. Každý stupeň má v tomto prípade odlišné charakteristiky lopatiek, pretože do nich vstupujú plyny s inými parametrami. Smerom k vyšším stupňom klesá tlak aj teplota plynov úmerne už odovzdanej mechanickej práci v predošlých stupňoch.
Vlastnosti plynových turbín.
Vlastosti sú podobné vlastnostiam spaľovacích turbín. Majú nasledovné výhody:
ale aj nevýhody:
Využitie plynových turbín.
Turbína turbodúchadla.
Typickým príkladom plynovej turbíny pre malé výkony je turbína turbodúchadla spaľovacieho motora, ktorá využíva energiu jeho výfukových plynov. Ak by medzi pracovnými valcami motora a turbínou bol dostatočne veľký zásobník v ktorom by sa ustálili hodnoty tlaku a teploty spalín, turbína by pracovala ako rovnotlaková. V praktických aplikáciách športových automobilových motorov však prichádzajú plyny vo forme krátkych tlakových impulzov podľa toho, ako sa otvárajú výfukové ventily jednotlivých valcov. Preto turbína pracuje ako impulzová. Na zlepšenie účinku tlakového impulzu sa dokonca výfukové potrubia športových motorov ladia a spájajú pred turbínou do vetiev podľa počtu valcov a poradia ich pracovných cyklov.
Parná turbína.
Parná turbína je typickým príkladom plynovej turbíny pre veľké výkony. Používa sa ako pohon generátorov v tepelných a jadrových elektrárňach. Pracovným plynom je prehriata vodná para, ktorej ohrev zabezpečuje spaľovanie palív, alebo priebeh jadrovej reakcie. Turbína pracuje pri svojich optimálnych podmienkach ako rovnotlaková.
Rory Fitzpatrick

Rory Fitzpatrick (* 11. január 1975, Rochester, New York, USA) je americký hokejový obranca.
Klubový hokej.
Svoju juniorskú kariéru strávil v súťaži OHL v tíme Sandbury Wolves. Fitzpatrick bol draftovaný v úvodnom drafte NHL roku 1993, v druhom kole ako 47. v celkovom poradí tímom Montreal Canadiens. V sezóne 1998/99 nastúpil na ľad už v drese St. Louis Blues po vymenení za Pierrea Turgeona. Fitzpatrick bol znovu vymenený v sezóne 2000/2001 do tímu Nashville Predators, odkiaľ sa po dvoch hrách dostal do tímu Edmonton Oilers, kde však neodohral ani jeden zápas. Po sezóne 2000/2001 sa stal hráčom na voľnej nohe a 14. augusta 2001 podpísal zmluvu s tímom Buffalo Sabres. Pred ročníkom 2006/2007 prestúpil do klubu Vancouver Canucks a na ročník 2007/2008 podpísal jednoročnú zmluvu s klubom Philadelphia Flyers.V lete 2008 podpísal kontrakt s Florida Panthers.
Pamäťový jav

Pamäťový jav je čiastočné zníženie kapacity NiCd akumulátorov po mnohonásobne opakovaných presne regulovaných nabíjaco-vybíjacích cykloch. 
Aby sa dosiahol pamäťový efekt, tieto cykly musia zabezpečiť nabitie aj vybitie na rovnakú úroveň približne konštantným, nie príliš veľkým, prúdom, pričom nesmie nastať úplné nabitie ani hlboké vybitie článku.
Princíp.
Pamäťový jav bol pozorovaný na akumulátoroch použitých v kozmických družiciach, kde nabitie aj vybitie je periodicky opakovaný (v rytme obehu družice okolo Zeme) a elektronikou družice presne regulovaný dej, pričom družica má takmer konštantný odber prúdu. Fyzikálnou podstatou pamäťového javu je rast veľkých kryštálov na elektródach, čo zmenšuje plochu elektród. Ide o reverzibilný dej, po niekoľkých cykloch hlbokého vybitia a úplného nabitia (až mierneho prebitia) sa obnoví pôvodná štruktúra elektród a tým aj pôvodná kapacita článku. 
Prax.
Keďže výskyt pamäťového javu je podmienený dodržaním množstva podmienok, v podmienkach bežnej spotrebnej elektroniky nastáva len zriedkavo. Napriek tomu mu bola venovaná v nedávnej minulosti, keď NiCd predstavovali dominantný typ akumulátorov, veľká publicita najmä zo strany koncových predajcov, a bol mu pripisovaný významný podiel na znižovaní kapacity akumulátorov. V skutočnosti však v prevažnej väčšine prípadov išlo o degradáciu článkov následkom použitia lacných a tým nevhodných spôsobov nabíjania, ktoré často viedli k rozsiahlemu prebíjaniu a ohrievaniu článkov. Pamäťový jav bol takto zneužitý aj pri komercionalizovaní NiMH článkov (ktoré týmto javom skutočne netrpia).
Felix Tauer

Felix Tauer (* 20. november 1893, Plzeň, Česko – † 17. marec 1981, Praha, Česko) bol český orientalista, znalec dejín a kultúry krajín Blízkeho východu. Prekladateľ knihy "Tisíc a jedna noc" do češtiny. 
Študoval na Karlovej univerzite, kde jeho vyučujúcimi boli profesori Rudolf Dvořák, Max Grünert a Rudolf Růžička. V roku 1917 obhájil dizertačnú prácu "Al-Valíd ibn Jazíd ibn Abdulmalik, umajjovský chalífa a básník". Po štúdiách v Istanbule habitoval a od roku 1929 pôsobil na Karlovej univerzite, kde bol roku 1945 vymenovaný za profesora. Vychoval celý rad arabistov, perzianistov a turkológov.
NGC 6501

NGC 6501 je galaxia v súhvezdí Herkules, ktorú objavil britsko-nemecký astronóm William Herschel 29. júna 1799.
Jej zdanlivá hviezdna veľkosť je 12,4.
NGC 6502

NGC 6502 je galaxia v súhvezdí Páv, ktorú objavil anglický astronóm John Herschel 20. júna 1835.
Jej zdanlivá hviezdna veľkosť je 12,6.
NGC 6503

NGC 6503 je galaxia v súhvezdí Drak, ktorú objavil nemecký astronóm Arthur Auwers 22. júla 1854.
Jej zdanlivá hviezdna veľkosť je 10,2.
NGC 6504

NGC 6504 je galaxia v súhvezdí Herkules, ktorú objavil nemecký astronóm Albert Marth 27. júla 1864.
Jej zdanlivá hviezdna veľkosť je 12,6.
NGC 6505

NGC 6505 je galaxia v súhvezdí Drak, ktorú objavil americký astronóm Lewis A. Swift 27. júna 1884.
Jej zdanlivá hviezdna veľkosť je 14,6.
NGC 6506

NGC 6506 je otvorená hviezdokopa v súhvezdí Strelec, ktorú objavil anglický astronóm John Herschel 29. júla 1834.
NGC 6507

NGC 6507 je otvorená hviezdokopa v súhvezdí Strelec, ktorú objavil britsko-nemecký astronóm William Herschel 27. júna 1786.
NGC 6508

NGC 6508 je galaxia v súhvezdí Drak, ktorú objavil Ernst Hartwig 19. septembra 1883.
Jej zdanlivá hviezdna veľkosť je 13,3.
NGC 6509

NGC 6509 je galaxia v súhvezdí Hadonos, ktorú objavil francúzsky astronóm Édouard Jean-Marie Stephan 20. júla 1879.
Jej zdanlivá hviezdna veľkosť je 12,6.
NGC 6510

NGC 6510 je galaxia v súhvezdí Drak, ktorú objavil americký astronóm Lewis A. Swift 30. mája 1886.
Jej zdanlivá hviezdna veľkosť je 13,7.
NGC 6511

NGC 6511 je galaxia v súhvezdí Drak, ktorú objavil americký astronóm Lewis A. Swift 9. októbra 1884.
Jej zdanlivá hviezdna veľkosť je 13,7.
NGC 6512

NGC 6512 je galaxia v súhvezdí Drak, ktorú objavil nemecký astronóm Heinrich Louis d’Arrest 27. októbra 1861.
Jej zdanlivá hviezdna veľkosť je 13,9.
NGC 6513

NGC 6513 je galaxia v súhvezdí Herkules, ktorú objavil nemecký astronóm Albert Marth 7. augusta 1864.
Jej zdanlivá hviezdna veľkosť je 13,5.
NGC 6515

NGC 6515 je galaxia v súhvezdí Drak, ktorú objavil americký astronóm Lewis A. Swift 2. júla 1884.
Jej zdanlivá hviezdna veľkosť je 13.
NGC 6516

NGC 6516 je galaxia v súhvezdí Drak, ktorú objavil nemecký astronóm Heinrich Louis d’Arrest 27. októbra 1861.
Jej zdanlivá hviezdna veľkosť je 15.
NGC 6517

NGC 6517 je guľová hviezdokopa v súhvezdí Hadonos, ktorú objavil britsko-nemecký astronóm William Herschel 16. júna 1784.
Jej zdanlivá hviezdna veľkosť je 10,1.
NGC 6518

NGC 6518 je galaxia v súhvezdí Herkules, ktorú objavil francúzsky astronóm Édouard Jean-Marie Stephan 18. júna 1884.
Jej zdanlivá hviezdna veľkosť je 13,9.
NGC 6519

NGC 6519 je otvorená hviezdokopa v súhvezdí Strelec, ktorú objavil Julius Schmidt v roku 1860.
NGC 6520

NGC 6520 je otvorená hviezdokopa v súhvezdí Strelec, ktorú objavil britsko-nemecký astronóm William Herschel 24. mája 1784.
Jej zdanlivá hviezdna veľkosť je 7,6.
NGC 6521

NGC 6521 je galaxia v súhvezdí Drak, ktorú objavil nemecký astronóm Heinrich Louis d’Arrest 27. októbra 1861.
Jej zdanlivá hviezdna veľkosť je 12,4.
NGC 6522

NGC 6522 je guľová hviezdokopa v súhvezdí Strelec, ktorú objavil britsko-nemecký astronóm William Herschel 24. júna 1784.
Jej zdanlivá hviezdna veľkosť je 9,9.
NGC 6524

NGC 6524 je galaxia v súhvezdí Herkules, ktorú objavil americký astronóm Lewis A. Swift 22. októbra 1886.
Jej zdanlivá hviezdna veľkosť je 12,9.
NGC 6525

NGC 6525 je otvorená hviezdokopa v súhvezdí Hadonos, ktorú objavil anglický astronóm John Herschel 29. júla 1829.
NGC 6526

NGC 6526 je emisná hmlovina s hviezdou v súhvezdí Strelec, ktorú objavil britsko-nemecký astronóm William Herschel 22. mája 1784.
NGC 6527

NGC 6527 je galaxia v súhvezdí Herkules, ktorú objavil americký astronóm Lewis A. Swift 6. júna 1886.
Jej zdanlivá hviezdna veľkosť je 14,2.
NGC 6528

NGC 6528 je guľová hviezdokopa v súhvezdí Strelec, ktorú objavil britsko-nemecký astronóm William Herschel 24. júna 1784.
Jej zdanlivá hviezdna veľkosť je 9,6.
NGC 6532

NGC 6532 je galaxia v súhvezdí Drak, ktorú objavil Edward D. Swift 19. septembra 1886.
Jej zdanlivá hviezdna veľkosť je 14.
NGC 6533

NGC 6533 je emisná hmlovina s otvorenou hviezdokopou v súhvezdí Strelec, ktorú objavil britsko-nemecký astronóm William Herschel 12. júla 1784.
NGC 6535

NGC 6535 je guľová hviezdokopa v súhvezdí Had, ktorú objavil John Russell Hind 26. apríla 1852.
Jej zdanlivá hviezdna veľkosť je 9,3.
NGC 6536

NGC 6536 je galaxia v súhvezdí Drak, ktorú objavil Edward D. Swift 18. augusta 1884.
Jej zdanlivá hviezdna veľkosť je 13,4.
NGC 6537

NGC 6537 je planetárna hmlovina v súhvezdí Strelec, ktorú objavil Edward Charles Pickering 15. júla 1882.
Jej zdanlivá hviezdna veľkosť je 11,6.
NGC 6538

NGC 6538 je galaxia v súhvezdí Drak, ktorú objavil americký astronóm Lewis A. Swift 30. mája 1886.
Jej zdanlivá hviezdna veľkosť je 13,4.
NGC 6539

NGC 6539 je guľová hviezdokopa v súhvezdí Hadonos, ktorú objavil Theodor Brorsen v roku 1856.
Jej zdanlivá hviezdna veľkosť je 8,9.
NGC 6540

NGC 6540 je guľová hviezdokopa v súhvezdí Strelec, ktorú objavil britsko-nemecký astronóm William Herschel 24. mája 1784.
Jej zdanlivá hviezdna veľkosť je 14,6.
NGC 6541

NGC 6541 je guľová hviezdokopa v súhvezdí Južná koruna, ktorú objavil Niccolò Cacciatore 19. marca 1826. Je na hranici viditeľnosti voľným okom, ale v zemepisných šírkach Slovenska zostáva stále pod obzorom.
Jej zdanlivá hviezdna veľkosť je 6,3. Je vzdialená 14 000 až 18 900 svetelných rokov.
NGC 6542

NGC 6542 je galaxia v súhvezdí Drak, ktorú objavil americký astronóm Lewis A. Swift 22. júla 1886.
Jej zdanlivá hviezdna veľkosť je 13,3.
NGC 6544

NGC 6544 je guľová hviezdokopa v súhvezdí Strelec, ktorú objavil britsko-nemecký astronóm William Herschel 22. mája 1784.
Jej zdanlivá hviezdna veľkosť je 7,5.
NGC 6545

NGC 6545 je galaxia v súhvezdí Páv, ktorú objavil anglický astronóm John Herschel 20. júna 1835.
Jej zdanlivá hviezdna veľkosť je 13,2.
NGC 6546

NGC 6546 je otvorená hviezdokopa v súhvezdí Strelec, ktorú objavil anglický astronóm John Herschel 27. júna 1837.
Jej zdanlivá hviezdna veľkosť je 8.
NGC 6547

NGC 6547 je galaxia v súhvezdí Herkules, ktorú objavil nemecký astronóm Albert Marth 7. augusta 1864.
Jej zdanlivá hviezdna veľkosť je 13,5.
Mária Rázusová-Martáková

Mária Rázusová-Martáková (pseudonymy Ivo Medin, Teta Mariena, Moro a i.) (* 28. jún 1905, Vrbica – † 5. august 1964, Bratislava) bola slovenská poetka, dramatička a prekladateľka, sestra slovenského spisovateľa Martina Rázusa. 
Životopis.
Narodila sa v rodine roľníka a garbiara. Vzdelanie získala vo Vrbici, Liptovskom Mikuláši a v učiteľskom ústave v Prešove. Pracovala ako učiteľka v Dolnom Srní, Bratislave a Martine. V roku 1939 musela učiteľské povolanie zanechať pre pretrvávajúci reumatizmus a obmedzenú pohyblivosť. Vtedy začala redigovať Dobré slovo a po vojne aj časopis pre deti Slniečko. Po roku 1948 odišla na invalidný dôchodok a venovala sa literárnej, prekladateľskej a redaktorskej práci. V roku 1961 sa s manželom presťahovala do Bratislavy. V roku 1964 jej udelili titul zaslúžilá umelkyňa. Zomrela v tom istom roku v Bratislave. Pochovaná je v Liptovskom Mikuláši.
Tvorba.
Literárne sa začala prejavovať už počas štúdia v učiteľskom ústave. Svoje prvé diela uverejňovala najmä časopisecky. Venovala sa tvorbe pre deti a mládež, no najmä poézii. Okrem vlastnej poézie a prózy pre deti i pre dospelých sa venovala tiež prekladom zo španielštiny, francúzštiny a ruštiny, pričom jej preklady zohrali významnú úlohu v dejinách slovenského prekladu. Venovala sa tiež publicistike – príležitostne uverejňovala v časopisoch portréty spisovateľov (Svetozár Hurban Vajanský, Alexander Sergejevič Puškin, Ivan Andrejevič Krylov a i.), ale tiež články o jazyku. Jej vyjadrovanie je veľmi prosté, úprimné a vo svojich dielach vyjadruje svoj vlastný postoj k životu, pričom svoje videnie sveta dokázala opísať veľmi sugestívne.
Kostrč

Kostrč alebo kostrčná kosť (málo používané), latinsky "os coccygis," je tvorená vzájomne spojenými telami kostrčných stavcov (lat. vertebrae coccygeae) Co1 - Co5. Ich oblúky zanikli.
Spojenie krížnej kosti a kostrče je synchondróza; častá je i medzi 1. a 2. kostrčným stavcom. Ostatné stavce sú zrastené synostózami.
Achillobator

Achillobator je vyhynutý rod veľkého vtákovitého dinosaura z čeľade Dromaeosauridae. Známy je z nekompletných pozostatkov. Žil pred približne 90 až 85 miliónmi rokov na území dnešného Mongolska. Jeho jediným druhom je Achillobator giganticus.
Opis.
Achillobator, pomenovaný po gréckom hrdinovi Achillesovi, predstavoval s telesnou dĺžkou okolo 5 m jedného z najväčších dromeosaurov. Podobne ako iné dromeosaury, bol veľmi vtákovitý dinosaurus, zrejme disponujúci perím (pokiaľ ho druhotne nestratil kvôli narastajúcej telesnej veľkosti). Mal podlhovastú a pomerne vysokú lebku, relatívne mohutnú stavbu tela a na oboch nohách veľký otáčavý pazúr, ktorým zraňoval svoje obete. 
Po objavení Achillobatora vystúpili niektorí vedci s myšlienkou, že Achillobator predstavuje chiméru (v paleontológii to znamená, že pozostatky opísané rodovým menom Achillobator patrili viac než jednému zvieraťu), keďže niektoré znaky na kostre sa javili príliš primitívne. Ďalšie štúdie však túto myšlienku nepodporili.
Klasifikácia.
V rámci Dromaeosauridae bol Achillobator členom podčeľade Dromaeosaurinae, kam patril aj ďalší veľký dromeosaurus – Utahraptor.
Kaťuša (pieseň)

Kaťuša (rus. Катюша) je sovietska vojnová pieseň o dievčine Kataríne, ktorá smúti za svojím milým, ktorý musel narukovať. Hudbu skomponoval v roku 1938 Matvej Blanter a text napísal básnik Michail Isakovskij. Prvýkrát ju uviedla známa speváčka ľudových piesní Lidija Ruslanova. Niektorí kritici poukázali na skutočnosť, že autorom hudby nemusí byť Blanter, pretože podobnú melódiu zakomponoval do svojej opery "Mavra" Igor Stravinskij v roku 1922.
Podľa piesne boli pomenované sovietske raketomety BM-8 a BM-13.
Slová.
Originálne slova v azbuke, prepis do slovenčiny a spievateľný preklad piesne:
Vladimir Grigorievič Šuchov

Vladimir Grigorievič Šuchov (* 28. august 1853 – † 2. február 1939) bol ruský architekt, poverený stavbou budovy GUM.
Stavba tohoto obchodu, nazývaného GUM (Štátny univerzálny obchod), sa začala v roku 1883 na nariadenie cára Alexandra III. Projektom boli poverení ruskí architekti Alexandr Nikolajevič Pomeraznev a Vladimir Grigorievič Šuchov. Budova bola postavená v neoklasickom štýle spájajúcom v sebe elementy ruskej stredovekej architektúry a nových konštrukčných prvkov, akými sú oceľová kostra a sklenená strecha.
Hmotný bod

Hmotný bod (iné názvy: bodová hmotnosť, častica) je ideálny objekt, ktorý považujeme za bod s nenulovou hmotnosťou. Je to objekt so zanedbateľnými rozmermi a nenulovou hmotnosťou. Hmotný bod je teleso, ktorého rozmery možno zanedbať vzhľadom na ostatné rozmery, o ktorých sa pri danom pohybe uvažuje. Teleso môžeme nahradiť hmotným bodom len vtedy, keď všetky body telesa konajú ten istý pohyb. Ak uvažujeme o rotácii telesa, treba brať do úvahy aj jeho rozmery, a teda teleso nemožno nahradiť hmotným bodom.
Guagua Pichincha

Aktívny stratovulkán Guagua Pichincha leží v Ekvádore v provincii rovnakého mena. Hlavné mesto Quito sa rozkladá na jeho východnom svahu.
Sopka je pomerne aktívna, od čias španielskej kolonizácie bolo zaznamenaných vyše 20 erupcií prevažne explozívneho charakteru, ale s malými objemami vyvrhnutých sopečných produktov. Výnimku tvoria erupcie v roku 1660, keď sopečný prach pokryl územie s polomerom a v samotnom Quite bola 30 cm hrubá vrstva popola, a v rokoch 1998-2001, keď boli ulice Quita opäť zasypané niekoľkými centimetrami popola. Častý je aj výskyt pyroklastických prúdov na západnej strane, ktoré pravidelne devastujú polia.
Úpätie sopky bolo aj dejiskom jednej z rozhodujúcich bitiek o juhoamerickú nezávislosť od Španielska. 22. mája 1822 porazili povstalecké vojská španielsku koloniálnu armádu a začali písať históriu moderného Ekvádora.
Nimbostratus

Nimbostratus (skratka Ns), po slovensky dažďová sloha je nízko položený oblak vyskytujúci sa vo výškach do 3000 metrov. Je tmavý a beztvarý, môže však vyzerať ako osvetlený zvnútra, keď medzerami v ňom presvitá svetlejší stratus nad ním. Má veľmi nízku základňu a je dosť hrubý na to, aby úplne zakryl Slnko a Mesiac. Jeho základňa je taká nízka, že často zakrýva vrcholy kopcov, a hôr. Ak je celá obloha zatiahnutá nimbostratom, dni sú pochmúrne a noci tmavé. Ak je jeho teplota vyššia ako -10 °C, pozostáva hlavne z vody. Ak sa teplota oblaku pohybuje v intervale -10 °C až -20 °C, v spodnej časti bude pozostávať z vody a vo vrchnej z ľadu. Pod -20 °C bude pozostávať hlavne z ľadu. Vyskytuje sa celosvetovo okrem Antarktídy. Zmes vody a ľadu umožňuje vznik väčších ľadových kryštálikov, ktoré potom padajú ako sneh, alebo sa roztopia a začne pršať. Nimbostratus možno považovať za „najviac zrážkový“ oblak. Vyvoláva totiž nepretržitý dážď alebo sneženie.
Kaťuša

Kaťuša (po rusky „Katka“) môže byť:
Stratus

Stratus (skratka St), po slovensky sloha alebo vrstva, je nízko položený oblak. Nachádza sa vo výškach do 3 000 metrov so základňou nižšie ako 2 000 metrov. Ak tento oblak leží na zemi, hovoríme o hmle. Má vzhľad beztvarej sivej vrstvy, cez ktorú môžeme, v závislosti od hrúbky, rozoznať ostré obrysy Slnka a Mesiaca. Pozostáva výlučne z vodných kvapôčok obsahujúcich 0,05 až 0,5 gramu na kubický meter. Vo vnútri stratu neexistuje kolmý pohyb vzduchu a preto nemôže spôsobiť dážď, sneženie, či krupobitie. Niekedy však z neho mrholí, alebo padá prachový sneh. Stratus sa často tvorí v noci za dobrého počasia, najmä nad vodou. Ráno, keď stúpne teplota, rýchlo sa rozplýva a vyparujú sa z neho kvapky vody. Typický frontálny stratus sa vytvára pozdĺž teplých frontov, kde je teplý a stabilný vzduch pomaly nadvihovaný chladnejším vzduchom. Tento oblak predpovedá zrážky spolu s cirostratom a altostratom, zjavuje sa až potom, ako sa vytvoria predchádzajúce dva oblaky. Stratus potom nadväzuje na nimbostratus (dažďová sloha).
Rádiové žiarenie

Rádiové žiarenie (iné názvy: rádiové lúče, ako vlnenie: rádiové vlnenie/vlny, skôr neformálne: rádiovlny; ako časť elektromagnetického spektra: rádiové spektrum, pásmo rádiových vĺn, v niektorých kontextoch aj rádiofrekvenčné pásmo) je elektromagnetické žiarenie s kmitočtom menším ako 300 GHz (s vlnovou dĺžkou väčšou ako 1 milimeter) a väčším ako 10 kHz (s vlnovou dĺžkou menšou ako 30 km). 
Zemská atmosféra prepúšťa rádiové žiarenie s vlnovou dĺžkou 1 mm až 30 m (tzv. rádiové okno). Rádiové vlny v rozsahu 9 kHz až 3000 GHz sa používajú na prenos informácií v oboroch ako rozhlas, televízia, rádioamatérstvo alebo rádiom ovládaný model. Štúdiom vesmírneho rádiového žiarenia sa zaoberá rádioastronómia.
Objav.
Rádiové vlny prvýkrát predpovedala matematická práca vykonaná v roku 1867 škótskym matematickým fyzikom Jamesom Clerkom Maxwellom. Jeho matematická teória, ktorá sa teraz nazýva Maxwellove rovnice, predpovedala, že spojené elektrické a magnetické pole môže cestovať vesmírom ako „elektromagnetická vlna“. Maxwell navrhol, aby svetlo pozostávalo z elektromagnetických vĺn veľmi krátkej vlnovej dĺžky. V roku 1887 nemecký fyzik Heinrich Hertz demonštroval realitu Maxwellových elektromagnetických vĺn experimentálnym generovaním rádiových vĺn vo svojom laboratóriu a ukázal, že vykazujú rovnaké vlnové vlastnosti ako svetlo: stojaté vlny, lom, difrakcia a polarizácia. Taliansky vynálezca Guglielmo Marconi vyvinul prvé praktické rádiové vysielače a prijímače okolo rokov 1894–1895. Za rozhlasové práce dostal Nobelovu cenu za fyziku v roku 1909. Rádiová komunikácia sa začala komerčne používať okolo roku 1900. Okolo roku 1912 pôvodný názov, „Hertzova vlna“ nahradil moderný výraz „rádiová vlna“.
Karmel

Karmel (hebr. , arab. "Džabal al-Karmal") je pohorie v Izraeli. Tiahne sa od pobrežia Stredozemného mora na juhovýchod, má dĺžku 23 km, šírku až 10 km a výšku až 546 m.
Názov pohoria je odvodený z hebrejského výrazu "„kerem el“", čo znamená „Božia vinica“. Pohorie bolo v minulosti skutočne pokryté vinicami a je známe svojou bujnou vegetáciou, za ktorú vďačí pomerne vysokému množstvu zrážok (v priemere 500-600 mm ročne). Priemerná teplota v oblasti sa pohybuje okolo 19 °C, priemerná vlhkosť je na úrovni 69%. Medzi rastlinné druhy, ktoré sa na Karmeli vyskytujú, patrí napr. rohovník obyčajný, borovica halepská a dub "Quercus calliprinos". Z fauny tu žije srnec lesný, daniel škvrnitý, výr skalný a sup bielohlavý. V roku 1996 bolo pohorie vyhlásené za prírodnú rezerváciu UNESCO.
Na pohorí sa rozkladá časť mesta Hajfa a ďalšie menšie mestá, ako napr. Nešer, Tirat ha-Karmel a Zichron Ja'akov.
Dejiny.
Hora Karmel sa spomína už v hebrejskej Biblii. Práve tu sa uskutočnil zápas proroka Eliáša s uctievačmi Baala, ktorý sa skončil Eliášovým víťazstvom. 
Hovorí sa aj o zjaveniach Panny Márie Karmelskej aj o škapuliari.
Na Karmeli založil v 12. storočí istý pútnik alebo križiak "Berthold" († po 1185) kontemplatívnu katolícku rehoľu karmelitánov. Rehoľa sa postupne rozrástla a dnes je jednou z najväčších katolíckych reholí vôbec. Karmelitánska konštitúcia z roku 1281 sa priamo odvoláva na eliášovskú tradíciu na Karmeli: 
"„Od tých čias, keď proroci Eliáš a Elizeus zbožne prebývali na hore Karmel, svätí otcovia Starého i Nového zákona (...) bez prestania žili chvályhodným spôsobom života vo svätom pokání pri Eliášovom prameni.“" 
Archeologické nálezy prítomnosť židovských pustovníkov na mieste nepotvrdili.
Počas prvej svetovej vojny hral Karmel dôležitú strategickú úlohu: pri priesmyku karmelským hrebeňom naproti Jezraelskému údoliu sa odohrala Bitka pri Meggide. Táto bitka spôsobila obrat vo vojne s Osmanskou ríšou. Britov v nej viedol generál Edmund Allenby. 
Podľa novozákonnej knihy Zjavenia svätého Jána sa pri Meggide odohrá eschatologická bitka Armagedon.
Na hore Karmel sa nachádza aj medzinárodné bahájske centrum s telesnými pozostatkami Bába a Bahá’u’lláha.
Trajektória (krivka)

Trajektória alebo dráha je geometrická čiara v priestore, ktorú hmotný bod alebo teleso opisuje pri pohybe. Môže to byť priamka, kružnica, elipsa či akákoľvek všeobecná krivka.
Podľa tvaru trajektórie delíme pohyb na:
Ako dráha či trajektória (značka s) sa označuje aj dĺžka trajektórie.
Zoznam predsedov vlády Austrálie

Toto je zoznam predsedov vlád Austrálie.
Patriot

Patriot môže byť:
Hizballáh

Hizballáh (z , alebo "Hizbu-lláh" - "Božia strana", "Alláhova strana") je libanonská šiitská politická a vojenská organizácia. Vznikla v roku 1982 zjednotením niekoľkých šiitských skupín v reakcii na izraelskú inváziu do Libanonu. V arabskom a moslimskom svete je považovaná za legitímnu politickú stranu, avšak Izrael a niektoré štáty západného sveta ju považujú za teroristickú organizáciu. 
Vojenská zložka Hizballáhu sa nazýva Islamský odpor ("al-Mukawama al-Islamíja"). Viedla boj proti izraelskej okupácii južného Libanonu a bola aj po stiahnutí izraelskej armády zainteresovaná v pohraničných potýčkach, ktoré viedli k vzniku izraelsko-libanonského konfliktu v júli 2006.
Civilná zložka Hizballáhu sa venuje okrem iného humanitárnej činnosti (prevádzkuje sirotince, nemocnice a školy), vlastní televíznu stanicu "al-Manar", rozhlasovú stanicu "an-Núr" a týždenník "as-Safar".
Súčasné postavenie Hizballáhu v Libanone.
Hizballáh posilnil svoje zastúpenie v libanonskom parlamente po voľbách, ktoré prebehli v máji a júni 2005. V 128-člennom parlamente má hnutie teraz 23 poslancov (predtým 8) a vo vláde má dvoch ministrov a tretí je ním podporovaný.
Vznik.
Na konci roku 1982 vyslal Irán svojich tajných agentov do Libanonu za účelom vytvorenia revolučného islamského hnutia v Libanone. Skupina radikálnych šiitských moslimov vedených svojimi religióznymi duchovnými sa stala základom Hizballáhu, organizácie ktorej cieľom bolo vytvoriť v Libanone zmietanom občianskou vojnou teokratickú vládu na iránsky spôsob a následne vytvoriť podobnú vládu v celom arabskom svete. V priebehu rokov sa Hizballáh stal súčasťou libanonského politického procesu, ale tiež organizáciou, ktorá sa pre dosiahnutie svojich cieľov neštíti ani teroru.
Počas svojho pôsobenia sa Hizballáh neustále vyvíjal, za pomoci iránskej a sýrskej asistencie vytvoril mohutnú vojenskú sieť v oblasti južného Libanonu. Milície Hizballáhu boli regrutované hlavne zo šiitských oblastí južne a západne od Bejrútu a samozrejme z južného Libanonu. 
Hizballáh sa stal známy hlavne svojimi teroristickými aktivitami proti Izraelu, či už raketovými útokmi na severný Izrael, alebo bombovými útokmi na rôzne Izraelské objekty v zahraničí. Ďalším cieľom Hizballáhu je USA, ako hlavný zahraničný spojenec Izraela.
Vojenské akcie.
Hizballáh má elitné komando: Jednotku 13. V roku 1997 zničila jednu izraelskú prepadovú jednotku: 11 elitných vojakov zabila a 4 zranila. Tento úspech prispel k stiahnutiu Izraela z južného Libanonu.
Planckove jednotky

Planckove jednotky alebo Planckova stupnica je skupina fyzikálnych jednotiek definovaných a zavedených nemeckým fyzikom Maxom Planckom. Planckove jednotky vyznačujú hranice platnosti známych fyzikálnych zákonov. Pri vzdialenostiach menších než "Planckova dĺžka" (približne 10−35 m) a časoch kratších než "Planckov čas" (približne 10−43 s) strácajú priestor a čas vlastnosti ako kontinuum. Každý objekt s rozmermi menšími než planckova dĺžka by mal podľa princípu neurčitosti také veľké množstvo energie resp. hmoty, že by nevyhnutne musel skolabovať do čiernej diery. Hľadanie zodpovedajúcej teórie kvantovej gravitácie patrí doteraz k základným fyzikálnym problémom.
Planckove jednotky tvoria prirodzený systém jednotiek dĺžky, času a hmotnosti tým, že sú vyjadrené pomocou najzákladnejších fyzikálych konštánt — gravitačnej konštanty ("κ" resp. "G"), rýchlosti svetla ("c"), Planckovej konštanty ("h"), Boltzmannovej konštanty ("k"B) a permitivity vákua ("ε"0). V teórii kvantovej gravitácie resp. v kvantovej fyzike všeobecne je zvyk považovať Planckove jednotky za základné a odvodzovať od nich "G", "c", "h".
Planckove jednotky sú niekedy fyzikmi nazývané aj "Božské jednotky".
Definície.
Definícia Planckových jednotiek vychádza z jednoduchej analýzy rozmerov, kedy sa hľadá vhodný matematický výraz pre rozmer dĺžky, času resp. hmotnosti. Jednotlivé členy "G, c", formula_1, "ε"0 a "k"B sa navzájom len násobia, delia, umocňujú a odmocňujú a platí formula_2.
Okrem týchto základných jednotiek sú definované aj odvodené jednotky:
Planckova plocha hrá dôležitú úlohu v teórii strún a pri pochopení entropie čiernych dier v súvislosti s holografickým princípom.